สีชมพูเริ่มงานเสาเข็มปิด 1 เลนชิดเกาะ-ยกหลบสะพานลอดใต้ทางด่วน
ลงมือ 2 จุดติวานนท์, แฟชั่นไอส์แลนด์,วันที่ 20 พ.ย. ที่สำนักงานโครงการรถไฟฟ้า สายสีชมพู ถนนรามอินทรา นายสุรเชษฐ์ เหล่าพูนสุข ผู้ช่วยผู้ว่าการ รฟม.ในฐานะผู้อำนวยการโครงการก่อสร้างรถไฟฟ้าสายสีชมพูช่วงแคราย-มีนบุรี แถลงว่า โครงการจะเริ่มทดสอบเสาเข็ม 2 จุด ตั้งแต่วันที่ 20 พ.ย.เป็นต้นไป ใช้เวลาทดสอบ 3 เดือน และจะเริ่มการรื้อย้ายสาธารณูปโภคอีก 4 จุด ในวันที่ 25 พ.ย.นี้ จะใช้เวลา 10 เดือน ส่วนพื้นที่เวนคืนที่เหลือจำนวน 400 แปลง ขณะนี้ ครม.ได้อนุมัติ พ.ร.ฎ.เวนคืนที่ดินเร่งด่วนแล้ว เหลือแต่การประกาศใช้ คาดว่าจะเริ่มดำเนินการได้ปี 2561 ซึ่งจะสอดคล้องกับแผนการก่อสร้างที่จะเริ่มการก่อสร้างเต็มรูปแบบในไตรมาสแรกของปี 2561 ทั้งนี้ ในส่วนที่กิจการร่วมค้าบีเอสอาร์ได้เสนอให้ต่อเชื่อมเส้นทางเข้าไปยังศูนย์ประชุมอิมแพคเมืองทองธานี ระยะทาง 2.8 กม. และส่วนต่อขยายสายสีเหลืองช่วงลาดพร้าว-สำโรง จะเสนอขยายเส้นทางต่อไปตามถนนรัชดาภิเษกอีก 2.6 กม.นั้นขณะนี้ รฟม.ได้จัดตั้งคณะกรรมการพิจารณา เมื่อ ได้ข้อยุติจะเสนอ คจร. และ ครม.เห็นชอบ,นายวิฑูรย์ ลิลอำไพ ผู้แทนจากบริษัทนอร์เทิร์น บางกอกโมโนเรล จำกัด กล่าวว่า สำหรับการปิดจราจรเพื่อดำเนินงานเข็มทดสอบนั้น จะดำเนินการ 2 จุด ตั้งแต่วันที่ 20 พ.ย.2560 ถึง 15 มี.ค.2561 ที่ถนนติวานนท์ จากบริเวณคลองบางตลาดถึงกรมชลประทาน ระยะทาง 210 เมตร,และในวันที่ 20 พ.ย.2560 ถึงวันที่ 28 ก.พ.2561 จะปิดการจราจรช่องทางขวาสุด ชิดเกาะกลางถนน ฝั่งละ 1 ช่องทาง ตลอด 24 ชม. และปิดการจราจร เพิ่มอีก 1 ช่องทาง ฝั่งขาออก ตั้งแต่เวลา 22.00-04.00 น. ส่วนจุดที่ 2 ถนนรามอินทรา บริเวณฝั่ง ขาเข้า ใกล้ศูนย์การค้าแฟชั่นไอส์แลนด์ ระยะทาง 200 เมตร ตั้งแต่วันที่ 1 ธ.ค.2560 ถึงวันที่ 15 มี.ค.2561 จะปิดการจราจรช่องซ้ายสุด 1 ช่องทาง บริเวณฝั่งขาเข้า ตั้งแต่เวลา 22.00-04.00 น. โดยจะทยอยรื้อย้ายในช่วงละ 200 เมตร เมื่อรื้อย้ายแล้วเสร็จจะคืนผิวจราจรก่อน จากนั้นจึงจะขยับ,ปิดผิวจราจรช่วงใหม่อีก 200 เมตร ดำเนินการเช่นนี้ไปจนเสร็จ โดยจะมี 8 จุดสำคัญซึ่งเป็นสะพานข้ามแยก ที่จำเป็นต้องปิดการจราจรเพิ่มเติมอีก 1 ช่องทาง ในช่วงเวลา 22.00-04.00 น. ได้แก่,1.เชิงสะพานพระราม 4,2.บริเวณคลองประปา-เชื่อมสู่ถนนวิภาวดีรังสิต,3.วงเวียนบางเขน,4.สนามกอล์ฟทหารบก,5.แยกลาดปลาเค้า,6.แยกคู้บอน-ซอยรามอินทรา 87,7.คลองบางชัน และ,8.แยกเมืองมีน,อย่างไรก็ตาม สะพานข้ามแยกดังกล่าวจะไม่มีการรื้อสะพานทิ้ง แต่ทางโครงการจะทำการ ยกความสูงโมโนเรลอีกประมาณ 15 เมตร เพื่อเลี่ยงการรื้อย้าย ส่วนที่เป็นทางด่วน จำนวน 3 จุด คือ แจ้งวัฒนะ, ดอนเมืองโทลล์เวย์ และรามอินทราฯ จะทำเป็นทางวิ่งลอดแทน,พล.ต.ต.จิรพัฒน์ ภูมิจิตร รอง ผบช.น.กล่าวว่า ในส่วนของเจ้าหน้าที่ตำรวจก็ได้มีการจัดประชุมเพื่อเตรียมความพร้อม ทั้งในเรื่องการจัดการจราจรและการจัดสรรกำลังเจ้าหน้าที่สำหรับการเร่งระบายรถในชั่วโมงเร่งด่วนใน 3 ถนนสายหลัก คือ ถนนติวานนท์ ถนนแจ้งวัฒนะ ถนนรามอินทรา โดยกำชับผู้รับเหมาต้องเคลียร์พื้นที่ให้เสร็จก่อนเวลา 04.00 น.
โครงการจะเริ่มทดสอบเสาเข็ม 2 จุด ตั้งแต่วันที่ 20 พ.ย.เป็นต้นไป ใช้เวลาทดสอบ 3 เดือน และจะเริ่มการรื้อย้ายสาธารณูปโภคอีก 4 จุด
รถไฟฟ้าสายสีชมพู,รามอินทรา,แคราย-มีนบุรี,แฟชั่นไอส์แลนด์,ติวานนท์,ข่าวทั่วไป